CELEX: 31973R2910
Language: sl
Date: 1973-10-23 00:00:00
Title: Uredba Sveta (EGS) št. 2910/73 z dne 23. oktobra 1973 o spremembi Uredbe št. 79/65/EGS glede uporabe računovodskih podatkov, področja spremljanja in števila poročevalskih kmetij, ki se vključijo v mrežo računovodskih podatkov s kmetij Evropske gospodarske skupnosti

Pomembno pravno obvestilo

|

31973R2910

Uradni list L 299 , 27/10/1973 str. 0001 - 0003 finska posebna izdaja: poglavje 3 zvezek 5 str. 0170  grška posebna izdaja: poglavje 03 zvezek 10 str. 0031  švedska posebna izdaja: poglavje 3 zvezek 5 str. 0170  španska posebna izdaja: poglavje 03 zvezek 7 str. 0078  portugalska posebna izdaja poglavje 03 zvezek 7 str. 0078 

		Uredba Sveta (EGS) št. 2910/73z dne 23. oktobra 1973o spremembi Uredbe št. 79/65/EGS glede uporabe računovodskih podatkov, področja spremljanja in števila poročevalskih kmetij, ki se vključijo v mrežo računovodskih podatkov s kmetij Evropske gospodarske skupnostiSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,ob upoštevanju predloga Komisije,ob upoštevanju mnenja Evropskega parlamenta,ker Uredba Sveta št. 79/65/EGS [1] z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti, kakor je bila spremenjena z Uredbo (EGS) št. 2835/72 [2], predvideva zlasti uporabo računovodskih podatkov kot rezultat te mreže, omejuje področje spremljanja in določa število poročevalskih kmetij, ki jih zajema;ker je primerno razširiti uporabo takih računovodskih podatkov;ker so izkušnje prvih nekaj let delovanja mreže računovodskih podatkov pokazale potrebo, da se določi meje področja spremljanja na ta način, da se vključi le tiste kmetije, ki so dovolj velike, da jih računovodski sistem lahko predstavlja;ker v skladu z Uredbo (EGS) št. 2835/72 mreža računovodskih podatkov trenutno pokriva 13600 poročevalskih kmetij; ker mora biti v bodoče število poročevalskih kmetij ustrezno reprezentativno za vsa kmetijska gospodarstva na področju spremljanja;ker je reprezentativnost, ki temelji na približno 1 % celotnega števila kmetijskih gospodarstev na tem področju, minimum, ki ga je treba doseči čimprej; ker je zaradi tega potrebno število poročevalskih kmetij povečati;ker se mora število poročevalskih kmetij povečevati postopoma skozi obdobje več let, da se omogoči državnim in regionalnim oblastem v okviru te mreže podatkov, da brez zapletov opravijo to širitev,SPREJEL NASLEDNJO UREDBO:Člen 1Člen 1(3) Uredbe št. 79/65/EGS se nadomesti:"Podatki, dobljeni na podlagi te Uredbe služijo predvsem kot osnova za pripravljanje poročil Komisije o stanju kmetijstva in kmetijskih trgov kot tudi o dohodkih kmetijskih gospodarstev v Skupnosti; poročila se predložijo letno Svetu in Evropskemu parlamentu zlasti za letno določanje cen kmetijskih proizvodov."Člen 2Člen 4(1) in (2) Uredbe št. 79/65/EGS se nadomesti:"1. Področje spremljanja iz člena 1(2)(a) zajema tista kmetijska gospodarstva, ki:- se vodijo kot tržno usmerjena gospodarstva,- zagotavljajo upravljavcu glavno zaposlitev,- letno zagotavljajo zaposlitev vsaj enemu delavcu (1 polna delovna moč); vendar se ta prag lahko zniža v primeru države članice na 0,75 polne delovne moči v skladu s postopkom iz člena 19.2. Za obračunska leta z začetkom v letih 1973 in 1974 je število kmetijskih gospodarstev v mreži 13600. To število se postopoma poveča na začetku vsakega finančnega leta, ki se prične med obdobjem od 1975 do 1978, tako da se na koncu doseže število 28000 poročevalskih kmetij."Člen 3Člen 23 Uredbe št. 79/65/EGS se nadomesti:"Pred 1. januarjem 1980 bo Komisija predložila Svetu popolno poročilo o delovanju mreže računovodskih podatkov skupaj s kakršnim koli predlogom za spremembo te Uredbe, če je to primerno."Člen 4Seznam območij iz člena 2(d) Uredbe št. 79/65/EGS se v primeru Italije nadomesti s seznamom v tej prilogi.Člen 5Ta Uredba začne veljati tretji dan po objavi v Uradnem listu Evropskih skupnosti.Ta Uredba je v celoti zavezujoča in se neposredno uporablja v vseh državah članicah.V Luxembourgu, 23. oktobra 1973Za SvetPredsednikIb Frederiksen[1] UL 109, 23.6.1965, str. 1859/65.[2] UL L 298, 31.12.1972, str. 47.--------------------------------------------------PRILOGAITALIJA1. Piemonte2. Valle d'Aosta3. Lombardia4. Alto Adige5. Trentino6. Veneto7. Friuli — Venezia Giulia8. Liguria9. Emilia — Romagna10. Toscana11. Umbria12. Marche13. Lazio14. Abruzzi15. Molise16. Campania17. Puglia18. Basilicata19. Calabria20. Sicilia21. Sardegna--------------------------------------------------